Priekšlikums PADOMES LĒMUMS par nostāju, kas Eiropas Savienībai jāieņem EEZ Apvienotajā komitejā attiecībā uz grozījumu EEZ līguma XIII pielikumā /* COM/2013/0344 final - 2013/0182 (NLE) */





PASKAIDROJUMA RAKSTS 1. PRIEKŠLIKUMA KONTEKSTS Lai nodrošinātu nepieciešamo iekšējā tirgus tiesisko noteiktību un viendabīgumu, EEZ Apvienotajai komitejai EEZ Līgumā ir jāiekļauj visi attiecīgie ES tiesību akti iespējami drīz pēc to pieņemšanas. 2. APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMS EEZ Apvienotās komitejas lēmuma projekta (pievienots Padomes lēmuma priekšlikumam) mērķis ir grozīt EEZ līguma XIII pielikumu (transports) nolūkā iekļaut Eiropas Parlamenta un Padomes 2009. gada 21. oktobra Regulu (EK) Nr. 1070/2009, ar ko groza Regulas (EK) Nr. 549/2004, (EK) Nr. 550/2004, (EK) Nr. 551/2004 un (EK) Nr. 552/2004, lai uzlabotu Eiropas aviācijas sistēmas darbību un ilgtspējību[1], veicot konkrētus pielāgojumus EEZ EBTA valstīm. Pielāgojumi, kas saistīti ar EEZ EBTA valstīm, attiecas uz to, kā piemērot 5., 11. un 13.a pantu Regulā (EK) Nr. 549/2004[2], kurā grozījumi izdarīti ar Regulu (EK) Nr. 1070/2009, 9.a panta 2. punkta c) apakšpunktu, 9.a panta 2. punkta i) apakšpunktu, 9.a panta 5. un 6. punktu Regulā (EK) Nr. 550/2004[3], kurā grozījumi izdarīti ar Regulu (EK) Nr. 1070/2009 un 6. panta 2. punktu Regulā (EK) Nr. 551/2004[4], kurā grozījumi izdarīti ar Regulu (EK) Nr. 1070/2009. Saskaņā ar 1. panta 3. punktu Regulā (EK) Nr. 549/2004, kurā grozījumi izdarīti ar Regulu (EK) Nr. 1070/2009, šīs regulas un 3. pantā minēto pasākumu piemērošana neskar dalībvalstu tiesības un pienākumus attiecībā uz 1944. gada Čikāgas Konvenciju par starptautisko civilo aviāciju (“Čikāgas konvencija”). Saskaņā ar Čikāgas konvencijas 12. pantu dalībvalstis apņemas, cik iespējams, savus noteikumus vienādot ar tiem noteikumiem, kas paredzēti saskaņā ar Čikāgas konvenciju. Gaisa telpa, ko pārvalda Norvēģija un Islande, ir starptautisko ūdeņu gaisa telpa ICAO NAT reģionā. Tādējādi Norvēģijai un Islandei kā Čikāgas konvencijas dalībvalstīm un saskaņā ar spēkā esošajām procedūrām ir tiesības, pienākumi un atbildība nodrošināt gaisa satiksmes pakalpojumus, ja tiek piemēroti vienoti noteikumi saskaņā ar Čikāgas konvencijas 2. un 11. pielikuma prasībām. Turklāt ilgtermiņa vienošanās attiecībā uz gaisa telpu, ko apkalpo Islande, ļauj veikt salīdzināmas darbības un palīdz sasniegt funkcionālā gaisa telpas bloka mērķus, kas izvirzīti SES regulās. Pakalpojumus NAT reģionā sniedz, pamatojoties uz ICAO prasībām, globālo aeronavigācijas plānu un paziņojumu par globālās gaisa satiksmes pārvaldības stratēģisko redzējumu. Lielā mērā pastāv konsekvence starp ICAO globālā aeronavigācijas plāna mērķiem un reģionālājām prasībām NAT reģionā, no vienas puses, un mērķiem, kas atspoguļoti SES I un II tiesību aktu kopumā, no otras puses. Tomēr daži SES II tiesību aktu kopumā iekļautie mērķi, piemēram, risināt sastrēgumu problēmas EUR reģionā, varētu būt nebūtiski vai nevajadzīgi apgrūtinoši NAT reģionā. Tādēļ reģionālie vai valsts darbības mērķi ir būtiskāki attiecībā uz pakalpojumiem, kurus Islande sniedz NAT reģionā. Regula (EK) Nr. 549/2004 Dalība Vienotās gaisa telpas komitejā (5. pants), pielāgojums a): Pašreizējais pielāgojums nodrošina, neskarot EEZ līguma 100. pantu, EBTA valstu tiesības uz pilnīgu dalību komitejā. Šo pielāgojumu saglabā. Ņemot vērā EBTA Uzraudzības iestādes pieaugošo lomu pēc Regulas (EK) Nr. 1070/2009 iekļaušanas, pielāgojums arī nodrošinātu to, ka EBTA Uzraudzības iestāde var piedalīties komitejas sanāksmēs kā novērotāja. 11. panta piemērošana Islandei, pielāgojums b): Lai pielāgotu 11. pantu Islandes īpašiem apstākļiem, ir pievienots pielāgojums, ar kuru vārdus “Kopienas mēroga” aizstāj ar vārdiem “reģionālā vai valsts mēroga”. Kopienas mēroga darbības mērķi (11. pants): Komisija pieņems Kopienas mēroga darbības mērķus. Šie mērķi būs piemērojami EBTA valstīm, tiklīdz Komisijas lēmumi tiks iekļauti EEZ līgumā.l 11. panta piemērošana Islandei Tā kā pašreizējais pārskata periods beidzas 2014. gada 31. decembrī, Islandei nepiemēro 11. pantu līdz 2015. gada 1. janvārim. Tā kā attiecībā uz Islandi pašreiz nav spēkā darbības uzlabošanas sistēmas prasības, tad tas dos Islandei laiku sagatavot sistēmu pirms prasību spēkā stāšanās un nodrošinās, ka Islandes pārskata periods būs vienāds ar Eiropas pārskata periodu. Darbības izvērtēšanas iestādes nozīmēšana (11. panta 2. punkts), pielāgojums d): Saskaņā ar EEZ līguma divu pīlāru struktūru EBTA valstīm ir atsevišķi jānozīmē darbības izvērtēšanas iestāde (“PRB”). Lai nodrošinātu konsekvenci, saskaņotību un viendabīgumu, viena un tā pati PRB, kas nozīmēta ES dalībvalstīm, būtu jānozīmē arī EBTA valstīm. Uzraudzības uzdevumi (11. panta 3. punkta c) un e) apakšpunkts), pielāgojumi e) un f): Attiecībā uz funkcionālajiem gaisa telpas blokiem, kuri aptver tikai vienas vai vairāku EBTA un ES valstu teritoriju, attiecīgā gadījumā EBTA Uzraudzības iestāde vai Komisija veiks uzdevumus un īstenos pilnvaras, kas paredzētas šajos punktos. Pielāgojums attiecībā c) apakšpunktu paredz noteikumus, kas saistīti ar funkcionālajiem gaisa telpas blokiem, kuri aptver gan vienas vai vairāku EBTA valstu, gan vienas vai vairāku ES dalībvalstu teritoriju. Pielāgojumi stiprina divu pīlāru sistēmu, piešķirot EBTA Uzraudzības iestādei un Komisijai pilnvaras veikt uzdevumus attiecīgi saistībā ar EBTA valstīm un ES dalībvalstīm. Pielāgojums attiecībā uz e) apakšpunktu ir pamatots tāpat kā pielāgojums attiecībā uz c) apakšpunktu. Tomēr šis pielāgojums paredz, ka EBTA Uzraudzības iestādes izvērtējumu attiecībā uz funkcionāliem gaisa telpas blokiem, kas aptver arī vienas vai vairāku ES dalībvalstu teritoriju, kopīgi iesniedz Vienotās gaisa telpas komitejai, bet ne atsevišķai komitejai EBTA pīlāra ietvaros. Šo pielāgojumu pamato ar to, ka Vienotās gaisa telpas komiteja ir īpaši specializēta un ir sagaidāms, ka konkrēti EBTA jautājumi būs saistīti ar ES jautājumiem tādā mērā, ka atsevišķas apspriedes EBTA komitejā nebūtu lietderīgas. Koordinācija ar Eiropas Aviācijas drošības aģentūru (EASA) (13.a pants), pielāgojums g): Pielāgojums nodrošina, ka EBTA valstis un EBTA Uzraudzības iestādes koordinē savu darbību ar EASA, līdzīgi, kā to dara ES dalībvalstis un Komisija. Regula (EK) Nr. 550/2004 Funkcionālie gaisa telpas bloki (9.a panta 2. punkta c) un i) apakšpunkts), pielāgojumi a) un b): NAT reģionam ir atšķirīgs tiesisks regulējums, jo ICAO ir struktūra, kura ierosina noteikumu kopumu, kas reglamentē starptautiskos ūdeņus. Pielāgojums nodrošina, ka šis atšķirīgais tiesiskais regulējums ir ņemts vērā. Gaisa satiksmes plūsmas pārvaldību veic NAT valstis pašas abās Atlantijas okeāna pusēs. Tādēļ ir nepieciešams panākt, lai Islande nodrošina atbilstību Eiropas vai NAT maršrutu tīklam. Strīdu izšķiršana attiecībā uz pārrobežu funkcionālo gaisa telpas bloku (9.a panta 5) punkts): Procedūra, kas noteikta 9.a panta 5. punktā, nebūs piemērojama EBTA valstīm, jo XIII pielikuma III sektorālais pielāgojums paredz atsevišķu strīdu izšķiršanas procedūru attiecībā uz strīdiem ar vienu vai vairākām EBTA valstīm. Tāpēc pielāgojums nav vajadzīgs. Funkcionālo gaisa telpas bloku novērtējums (9.a panta 6. punkts), pielāgojums c): Ja funkcionālais gaisa telpas bloks aptver tikai ES dalībvalstis vai tikai EBTA valstis, tad tiks piemērots EEZ līguma 1. protokols, un attiecīgi Komisija un EBTA Uzraudzības iestāde veiks minētajā punktā paredzētos uzdevumus. Pielāgojums paredz procedūru gadījumā, ja funkcionālais gaisa telpas bloks aptver gan vienu vai vairākas ES dalībvalstis, gan vienu vai vairākas EBTA valstis. Tas nodrošina, ka tiek ievērota EEZ līguma divu pīlāru struktūra, cik vien tas praktiski iespējams. Regula (EK) Nr. 551/2004 Tīkla pārvaldība un izstrāde (6. panta 2. punkts), pielāgojumi a), b) un c): Šis noteikums attiecas, inter alia, uz Komisijas pienākumiem un uzdevumiem, kas saistīti ar tīkla pārvaldību un izstrādi. Turklāt Komisijai ir piešķirtas pilnvaras uzticēt uzdevumus tīkla pārvaldniekam, kas tika izdarīts 2011. gada 7. jūlijā. Pielāgojumos iekļauti vajadzīgie nosacījumi, lai EEZ EBTA valstis varētu nozīmēt tīkla pārvaldnieku EBTA pīlāra ietvaros. Līdz ar to Komisijas uzdevumi un funkcijas ir nodotas EBTA valstu Pastāvīgajai komitejai. Ir skaidrs, ka, lai veicinātu divu pīlāru ietvaros veiktā darba pienācīgu koordināciju, ir svarīgi, lai EEZ EBTA valstīm un ES dalībvalstīm būtu izraudzīts viens un tas pats tīkla pārvaldnieks. Pielāgojums c) nodrošina, ka tīkla pārvaldnieku EEZ EBTA valstīm izvirza EBTA valstu Pastāvīgā komiteja. Pirms tīkla pārvaldnieka izvirzīšanas ar to ir jānoslēdz vienošanās. 3. PRIEKŠLIKUMA JURIDISKIE ASPEKTI Padomes Regulas (EK) Nr. 2894/94 par EEZ līguma īstenošanas kārtību 1. panta 3. punktā ir paredzēts, ka Padome pēc Komisijas priekšlikuma šādiem lēmumiem izstrādā Savienības nostāju. Komisija iesniedz EEZ Apvienotās komitejas lēmuma projektu, kas Padomei jāpieņem kā Savienības nostāja. Komisija cer pēc iespējas drīz iesniegt EEZ Apvienotajai komitejai minēto dokumentu. 2013/0182 (NLE) Priekšlikums PADOMES LĒMUMS par nostāju, kas Eiropas Savienībai jāieņem EEZ Apvienotajā komitejā attiecībā uz grozījumu EEZ līguma XIII pielikumā EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 100. panta 2. punktu saistībā ar tā 218. panta 9. punktu, ņemot vērā Padomes 1994. gada 28. novembra Regulu (EK) Nr. 2894/94 par Eiropas Ekonomikas zonas līguma īstenošanas kārtību[5] un jo īpaši tā 1. panta 3. punktu, ņemot vērā Eiropas Komisijas priekšlikumu, tā kā: (1) Līgums par Eiropas Ekonomikas zonu[6] (“EEZ līgums”) stājās spēkā 1994. gada 1. janvārī. (2) Saskaņā ar EEZ līguma 98. pantu EEZ Apvienotā komiteja var pieņemt lēmumu grozīt cita starpā XIII pielikumu. (3) EEZ līguma XIII pielikumā ir paredzēti īpaši noteikumi attiecībā uz visiem transporta veidiem. (4) Eiropas Parlamenta un Padomes 2009. gada 21. oktobra Regulu (EK) Nr. 1070/2009, ar ko groza Regulas (EK) Nr. 549/2004, (EK) Nr. 550/2004, (EK) Nr. 551/2004 un (EK) Nr. 552/2004, lai uzlabotu Eiropas aviācijas sistēmas darbību un ilgtspējību[7], jāiekļauj EEZ līgumā ar konkrētiem pielāgojumiem EEZ EBTA valstīm. (5) Pielāgojumi, kas saistīti ar EEZ EBTA valstīm, attiecas uz to, kā piemērot 5., 11. un 13.a pantu Regulā (EK) Nr. 549/2004[8], kurā grozījumi izdarīti ar Regulu (EK) Nr. 1070/2009, 9.a panta 2. punkta c) apakšpunktu, 9.a panta 2. punkta i) apakšpunktu, 9.a panta 5. un 6. punktu Regulā (EK) Nr. 550/2004[9], kurā grozījumi izdarīti ar Regulu (EK) Nr. 1070/2009 un 6. panta 2. punktu Regulā (EK) Nr. 551/2004[10], kurā grozījumi izdarīti ar Regulu (EK) Nr. 1070/2009. (6) Tādēļ attiecīgi būtu jāgroza EEZ līguma XIII pielikums. (7) Savienības nostājas EEZ Apvienotajā komitejā pamatā vajadzētu būt pievienotajam lēmuma projektam, IR PIEŅĒMUSI ŠO LĒMUMU. 1. pants Nostājas, kas Eiropas Savienības vārdā jāieņem EEZ Apvienotajā komitejā par ierosināto grozījumu EEZ līguma XIII pielikumā, pamatā ir EEZ Apvienotās komitejas lēmuma projekts, kas pievienots šim lēmumam. 2. pants Šis lēmums stājas spēkā tā pieņemšanas dienā. Briselē, Padomes vārdā ‑ priekšsēdētājs Pielikums EEZ APVIENOTĀS KOMITEJAS LĒMUMS Nr (..), ar ko groza EEZ līguma XIII pielikumu (Transports) EEZ APVIENOTĀ KOMITEJA, ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu, tā kā: (1) Eiropas Parlamenta un Padomes 2009. gada 21. oktobra Regulu (EK) Nr. 1070/2009, ar ko groza Regulas (EK) Nr. 549/2004, (EK) Nr. 550/2004, (EK) Nr. 551/2004 un (EK) Nr. 552/2004, lai uzlabotu Eiropas aviācijas sistēmas darbību un ilgtspējību[11], jāiekļauj EEZ līgumā. (2) Gaisa telpa, kurā Islande ir atbildīga par gaisa satiksmes pakalpojumu sniegšanu, pilnībā atrodas ICAO NAT reģionā, kur tiek veikta reģionālā plānošana un ir noslēgti reģionālie nolīgumi, nodrošinot funkcionālam gaisa telpas blokam līdzīgu darbību, un kas kalpo operatīvām vajadzībām un prasībām, kuras atšķiras no ICAO EUR un AFI reģioniem. (3) Tādēļ attiecīgi būtu jāgroza EEZ līguma XIII pielikums, IR PIEŅĒMUSI ŠO LĒMUMU. 1. pants EEZ līguma XIII pielikumu groza šādi: 1. Minētā pielikuma 66.t punkta (Eiropas Parlamenta un Padomes Regula (EK) Nr. 549/2004) tekstu groza šādi: i) pievieno šādu tekstu: “, kas grozīta ar: - 32009 R 1070: Eiropas Parlamenta un Padomes 2009. gada 21. oktobra Regula (EK) Nr. 1070/2009 (OV L 300, 14.11.2009., 34. lpp.)”; ii) pielāgojumu a) aizstāj ar šādu: “regulas 5. pantam pievieno šādus punktus: “6. EBTA valstis pilnībā piedalās komitejā, kas izveidota saskaņā ar 1. punktu, bet tam nav balsstiesību. 7. EBTA Uzraudzības iestādei Vienotās gaisa telpas komitejā ir novērotājas statuss.”” iii) pielāgojums b) kļūst par pielāgojumu h); iv) iekļauj šādus pielāgojumus: “b) regulas 11. pantā vārdus “Kopienas mēroga” aizstāj ar vārdiem “reģionālā vai valsts mēroga” attiecībā uz Islandi. c) attiecībā uz Islandi 11. pantu piemēro no 2015. gada 1. janvāra. d) regulas 11. panta 2. punkta pirmais teikums ir šāds: “EBTA valstu Pastāvīgā komiteja var nozīmēt Eurocontrol vai citu neatkarīgu un kompetentu iestādi par “darbības izvērtēšanas iestādi”. Ja Komisija ir nozīmējusi darbības izvērtēšanas iestādi, tad EBTA valstu Pastāvīgā komiteja cenšas nozīmēt to pašu iestādi saskaņā ar līdzīgiem nosacījumiem, lai tā izpildītu tādus pašus uzdevumus attiecībā uz EBTA valstīm.”; e) regulas 11. panta 3. punkta c) apakšpunktam pievieno šādu punktu: “Ja funkcionālais gaisa telpas bloks aptver vienas vai vairāku ES dalībvalstu gaisa telpu un vienas vai vairāku EBTA valstu gaisa telpu, tad Komisija veic un īsteno šajā punktā paredzētos uzdevumus un pilnvaras attiecībā uz ES dalībvalstīm, bet EBTA Uzraudzības iestāde ‑ attiecībā uz EBTA valstīm. Komisija un EBTA Uzraudzības iestāde šajā ziņā sadarbojas, lai pieņemtu identiskas nostājas.”; f) regulas 11. panta 3. punkta e) apakšpunktam pievieno šādu punktu: “Ja novērtējums attiecas uz darbības mērķiem, kas ir saistīti ar vienu vai vairākām ES dalībvalstīm un vienu vai vairākām EBTA valstīm, tad EBTA Uzraudzības iestāde veic novērtējumu attiecībā uz EBTA valstīm, bet Komisija ‑ attiecībā uz ES dalībvalstīm. Komisija un EBTA Uzraudzības iestāde sadarbojas, lai kopīgi iesniegtu novērtējuma rezultātus Vienotās gaisa telpas komitejā.”; g) regulas 13.a pantā attiecībā uz EBTA valstīm vārdus “dalībvalstis un Komisija” aizstāj ar vārdiem “EBTA valstis un EBTA Uzraudzības iestāde””. 2. Minētā pielikuma 66.u punkta (Eiropas Parlamenta un Padomes Regula (EK) Nr. 550/2004) tekstu groza šādi: i) pievieno šādu tekstu: “, kas grozīta ar: - 32009 R 1070: Eiropas Parlamenta un Padomes 2009. gada 21. oktobra Regula (EK) Nr. 1070/2009 (OV L 300, 14.11.2009., 34. lpp.)”; ii) pielāgojumi a), b), c) un d) kļūst par pielāgojumiem d), e), f) un g); iii) iekļauj šādus pielāgojumus: “a) Attiecībā uz Islandi 9.a panta 2. punkta c) apakšpunkts ir šāds: “nodrošina atbilstību Eiropas maršrutu tīklam, kas izveidots saskaņā ar Gaisa telpas regulas 6. pantu vai maršrutu tīklam, kas izveidots ICAO NAT reģionā;” b) attiecībā uz Islandi 9.a panta 2. punkta i) apakšpunkts ir šāds: “veicina atbilstību reģionāla vai valsts mēroga darbības mērķiem.” c) regulas 9.a panta 6. punktam pievieno šādu punktu: “Komisija un EBTA uzraudzības iestāde novērtē funkcionālo gaisa telpas bloku atbilstību 2. punktā noteiktajām prasībām, kas ietver vienu vai vairākas ES dalībvalstis un vienu vai vairākas EBTA valstis, un sadarbojas, lai iesniegtu kopīgus novērtējuma rezultātus Vienotās gaisa telpas komitejai apspriešanai. Ja Komisija un EBTA uzraudzības iestāde konstatē, ka gaisa telpas bloks neatbilst minētajām prasībām, tās uzsāk dialogu ar attiecīgajām ES dalībvalstīm un EBTA valstīm, lai panāktu vienprātību jautājumā par vajadzīgajiem pasākumiem stāvokļa uzlabošanai.”” 3. Minētā pielikuma 66.v punkta (Eiropas Parlamenta un Padomes Regula (EK) Nr. 551/2004) tekstu groza šādi: i) pievieno šādu tekstu: “, kas grozīta ar: – 32009 R 1070: Eiropas Parlamenta un Padomes 2009. gada 21. oktobra Regula (EK) Nr. 1070/2009 (OV L 300, 14.11.2009., 34. lpp.)”; ii) pielāgojumus a) un b) svītro; iii) pielāgojums c) kļūst par pielāgojumu d); iv) iekļauj šādus pielāgojumus: “a) regulas 6. panta 2. punktā vārdu “Komisija” attiecībā uz EBTA valstīm aizstāj ar vārdiem “EBTA valstu Pastāvīgā komiteja”. b) Regulas 6. panta 2. punkta b) apakšpunkta trešajā daļā minētos vārdus “pēc apspriešanās ar Vienotās gaisa telpas komiteju un” attiecībā uz EBTA valstīm nepiemēro. c) regulas 6. panta 2. punkta b) apakšpunkta trešajā daļā pievieno šādu tekstu: “Ja Komisija ir nozīmējusi tīkla pārvaldnieku, tad EBTA valstu Pastāvīgā komiteja cenšas nozīmēt to pašu iestādi saskaņā ar līdzīgiem nosacījumiem, lai izpildītu tādus pašus uzdevumus attiecībā uz EBTA valstīm.”’ 4. Šādi papildina 66.w punktu (Parlamenta un Padomes Regula (EK) Nr. 552/2004): “, kas grozīta ar: – 32009 R 1070: Eiropas Parlamenta un Padomes 2009. gada 21. oktobra Regula (EK) Nr. 1070/2009 (OV L 300, 14.11.2009., 34. lpp.)”. 2. pants Regulas (EK) Nr. 1070/2009 teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks. 3. pants Lēmums stājas spēkā […], ja EEZ Apvienotajai komitejai ir sniegti visi paziņojumi saskaņā ar EEZ līguma 103. panta 1. punktu[12]. 4. pants Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā. Briselē, EEZ Apvienotās komitejas vārdā – priekšsēdētājs EEZ Apvienotās komitejas sekretāri [1] OV L 300, 14.11.2009., 34. lpp. [2] OV L 96, 31.3.2004., 1. lpp. [3] OV L 96, 31.3.2004., 10. lpp. [4] OV L 96, 31.3.2004., 20. lpp. [5] OV L 305, 30.11.1994., 6. lpp. [6] OV L 1, 3.1.1994., 3. lpp. [7] OV L 300, 14.11.2009., 34. lpp. [8] OV L 96, 31.3.2004., 1. lpp. [9] OV L 96, 31.3.2004., 10. lpp. [10] OV L 96, 31.3.2004., 20. lpp. [11] OV L 300, 14.11.2009., 34. lpp. [12] [Konstitucionālās prasības nav norādītas.] [Konstitucionālās prasības ir norādītas.]